**Ministru kabineta noteikumu projekta „Grozījumi Ministru kabineta 2014.gada 25.februāra noteikumos Nr.116 „Būvkomersantu reģistrācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2014.gada 25.februāra noteikumos Nr.116 „Būvkomersantu reģistrācijas noteikumi”” (turpmāk – noteikumu projekts) izstrādāts izpildot Ministru kabineta 2017. gada 26.septembra sēdes protokollēmuma Nr. 48 35.§ 6. punktu ar mērķi novērst situāciju, kad nodeva par reģistrācijas darbībām būvkomersantu reģistrā jāmaksā no neto apgrozījuma arī tādiem būvkomersantiem, kuru neto apgrozījumu veido arī ieņēmumi no ar būvniecību nesaistītas saimnieciskās darbības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas, pamatojoties uz Būvniecības likuma 5.panta pirmās daļas 7.punktu un saskaņā ar Ministru kabineta 2017. gada 26.septembra sēdes protokollēmuma Nr. 48 35.§ 6. punktu, kurā Ekonomikas ministrijai līdz 2018. gada 1. jūlijam tika uzdots izvērtēt būvniecības nozares pārstāvju norādīto risku attiecībā uz valsts nodevas būtisku pieaugumu būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību. Nepieciešamības gadījumā sagatavot priekšlikumus grozījumiem normatīvajos aktos, nesamazinot plānoto nodevas ieņēmumu prognozi 2019. gadā un turpmākajos gados. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz Ministru kabineta 2014. gada 25. februāra noteikumi Nr.116 „Būvkomersantu reģistrācijas noteikumi” (turpmāk – noteikumi Nr.116) nosaka, ka visi būvkomersanti valsts nodevu par ikgadējās informācijas iesniegšanu būvkomersantu reģistrā maksā proporcionāli neto apgrozījuma lielumam. Taču ir būvkomersanti, kuru neto apgrozījumu veido arī ieņēmumi no saimnieciskās darbības, kas nav saistīta ar būvniecību.Ar noteikumu projektu paredzēts risināt sekojošas konstatētās nepilnības:- noteikt, ka būvkomersantiem, kuriem neto apgrozījumu veido arī ieņēmumi no ar būvniecību nesaistītas saimnieciskās darbības, būvkomersantu nodevu var maksāt no ieņēmumiem par sniegtajiem būvniecības pakalpojumiem, ja tas ikgadējās informācijas iesniegumam pievieno gada pārskata vai konsolidētā gada pārskata sastāvā esošo peļņas vai zaudējumu aprēķina kopiju, kur ieņēmumi par sniegtajiem būvniecības pakalpojumiem ir atsevišķi uzskaitīti kādā no peļņas vai zaudējumu aprēķina posteņiem;- lai varētu pārliecināties par būvkomersanta ieņēmumiem no sniegtajiem būvniecības pakalpojumiem, tā kā šāda informācija nav pieejama valsts informācijas sistēmās, tad noteikt, ka informācija iegūstama no apstiprināta gada pārskata vai konsolidētā gada pārskata sastāvā esošā peļņas vai zaudējumu aprēķina;- tā kā gada pārskats vai konsolidētais gada pārskats sagatavojams četrus vai septiņus mēnešus pēc pārskata gada beigām, tad noteikt ikgadējās informācijas atjaunošanas būvkomersantu reģistrā termiņu 31.augusts (līdz šim 31.maijs), lai būvkomersantiem netiktu radīts papildus administratīvais un finansiālais slogs, veicot faktiski divas revīzijas;- precizēt terminoloģiju atbilstoši Gada pārskatu un konsolidēto gada pārskatu likuma terminoloģijai; - redakcionāli precizēt Noteikumu Nr.116 26.punkta redakciju, lai novērstu atšķirīgas interpretācijas iespējas;- papildināt iesniedzamās informācijas apjomu par būvkomersanta darbību iepriekšējā kalendārā gadā (ikgadējā informācija) ar informāciju par komersanta kopējiem ieņēmumiem, lai varētu gūt patiesu un skaidru priekšstatu par būvkomersanta darbību.Saskaņā ar Būvkomersantu reģistra informāciju 2018.gadā (par 2017.gadu) būvkomersantu nodevu maksājuši 4772 būvkomersanti, no tiem, būvkomersanti, kuriem kopējos ieņēmumus veido arī ieņēmumi no saimnieciskās darbības, kas nav saistīta ar būvniecību, t.i. kopējais sniegto būvniecības pakalpojumu apjoms ir mazāks kā kopējie ieņēmumi vairāk kā par 1000 euro, ir 1072 būvkomersanti. Ņemot vērā Valsts ieņēmumu dienesta sniegto informāciju un būvkomersantu reģistra statistiku, tika konstatēts, ka 22,5% būvkomersantu valsts nodeva tiek noteikta no jomas, kas nav saistīta ar būvniecības pakalpojumiem. Ņemot vērā nozares pārstāvju, tai skaitā sabiedrisko pakalpojumu sniedzēju – siltumapgādes, ūdensapgādes, gāzes un elektroapgādes uzņēmumu, kas veic arī šo sistēmu būvniecības un atjaunošanas darbus un to pārstāvošo nevalstisko organizāciju viedokli, Ekonomikas ministrija secināja, ka, lai novērstu nevienlīdzīgo situāciju, noteikumos Nr.116 jāveic grozījumi, nosakot, ka būvkomersantiem, kuriem kopējos ieņēmumus veido arī ieņēmumi no saimnieciskās darbības, kas nav saistīta ar būvniecību, valsts nodeva par ikgadējās informācijas iekļaušanu būvkomersantu reģistrā var tikt aprēķināta no ieņēmumiem no sniegto būvniecības pakalpojumiem. Šādu informāciju iespējams norādīt gada pārskata vai konsolidētā gada pārskata sastāvā esošajā peļņas vai zaudējumu aprēķinā. Gada pārskatu un konsolidēto gada pārskatu likuma 11.panta trešā daļa pieļauj, sagatavojot attiecīgo finanšu pārskata sastāvdaļu, attiecīgās shēmas ar arābu cipariem apzīmētos posteņus sadalīt sīkāk vai pievienot jaunu attiecīgi ar arābu ciparu vai ar burtu apzīmētu posteni, ja šāda posteņa norādīšanu attiecīgajā finanšu pārskata sastāvdaļā nepieciešama skaidra un patiesa priekšstata sniegšanai. Līdz ar to būvkomersants peļņas vai zaudējumu aprēķinā atbilstošā postenī var atsevišķi izdalīt un norādīt ieņēmumus no sniegtajiem būvniecības pakalpojumiem. Tā kā normatīvajos aktos noteiktajos gadījumos gada pārskatus pārbauda zvērināti revidenti, tad norādītā informācija iegūst ticamību. Savukārt gadījumos, kad normatīvie akti neparedz zvērināta revidenta obligāto revīziju gada pārskatam, minētās informācijas pārbaude var tikt veikta Valsts ieņēmu dienesta nodokļu (nodevu) aprēķinu un nodokļu (nodevu) maksājumu revīziju (auditu) ietvaros. Saskaņā ar 27.3punktu iesniegtie dokumenti tiek izmantoti valsts nodevas apmēra noteikšanai un netiek iekļauti Būvniecības informācijas sistēmā.Grozījumi paredz, ka jaunā būvkomersantu ikgadējās informācijas atjaunošana jāveic līdz kārtējā gada 31.augustam, lai neuzliktu papildus slogu komersantiem un nodevas aprēķināšanai nepieciešamo informāciju varētu iesniegt pēc gada pārskata revīzijas (ja tāda nepieciešama) un apstiprināšanas, kā arī tiek noteikts, ka būvkomersantu nodevas aprēķina izmaiņas tiek piemērotas 2019.gadā iesniedzot būvkomersantu reģistrā informāciju par 2018. gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums attiecināms uz būvkomersantu reģistrā reģistrētajiem būvkomersantiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību, gan arī uz tiem komersantiem, kas reģistrēsies būvkomersantu reģistrā. Šobrīd būvkomersantu reģistrā ir reģistrēti 5583 būvkomersanti no kuriem apmēram 22,5% neto apgrozījumu veido arī ieņēmumi no saimnieciskās darbības, kas nav saistīta ar būvniecību. |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajai sabiedrības mērķgrupai projekta tiesiskais regulējums pamatā nemaina tiesības un pienākumus, kā arī veicamās darbības salīdzinājumā ar iepriekšējo regulējumu. Būvkomersanti, kuru neto apgrozījumu veido arī ieņēmumi no saimnieciskās darbības, kura nav saistīta ar būvniecību, varēs maksāt valsts nodevu par ikgadējās informācijas iesniegšanu būvkomersantu reģistrā no kopējiem ieņēmumiem no sniegto būvniecības pakalpojumu apjoma iepriekšējā kalendāra gadā, nevis neto apgrozījuma, ja šie ieņēmumi būs atšifrēti gada pārskata vai konsolidētā gada pārskata peļņas vai zaudējumu aprēķinā. |
| 3. | Administratīvo izmaksu monetārs novērtējums | Jau šobrīd Ministru kabineta noteikumos Nr.116 noteikts, ka Būvkomersantu reģistrā reģistrētiem būvkomersantiem jāiesniedz informācija par būvkomersanta darbību iepriekšējā kalendāra gadā, savukārt likums *Gada pārskatu un konsolidēto gada pārskatu likums* nosaka pienākumu komersantiem gatavos gada pārskatu, līdz ar to ar noteikumu projektu būvkomersantiem netiek radīts papildus administratīvais slogs.  |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | 3 565 700 | 0 | 3 225 700 | 214 292 | 3 225 700 | 554 292 | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 3 565 700 | 0 | 3 225 700 | 214 292 | 3 225 700 | 554 292 | - |
| *iedzīvotāju ienākuma nodoklis* | 0 | 0 | 0 | 0 | 0 | 0 | - |
| 1.2. valsts speciālais budžets | 0 | 0 | 0 | 0 | 0 | 0 | - |
| 1.3. pašvaldību budžets, t.sk., | 0 | 0 | 0 | 0 | 0 | 0 | - |
| *iedzīvotāju ienākuma nodoklis* | 0 | 0 | 0 | 0 | 0 | 0 | - |
| **2. Budžeta izdevumi** | 3 565 700 | 0 | 3 225 700 | 214 292 | 3 225 700 | 554 292 | - |
| 2.1. valsts pamatbudžets | 3 565 700  | 0 | 3 225 700 | 214 292 | 3 225 700 | 554 292 | - |
| 2.2. valsts speciālais budžets | 0 | 0 | 0 | 0 | 0 | 0 | - |
| 2.3. pašvaldību budžets | 0 | 0 | 0 | 0 | 0 | 0 | - |
| **3. Finansiālā ietekme** | **0** | **0** | **0** | **0** | **0** | **0** | - |
| 3.1. valsts pamatbudžets | 0 | 0 | 0 | 0 | 0 |  0 | - |
| 3.2. speciālais budžets | 0 | 0 | 0 | 0 | 0 | 0 | - |
| 3.3. pašvaldību budžets | 0 | 0 | 0 | 0 | 0 | 0 | - |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | - |
| 5. Precizēta finansiālā ietekme |  | 0 |  | 0 |  | 0 | - |
| 5.1. valsts pamatbudžets | 0 | 0 | 0 | - |
| 5.2. speciālais budžets | 0 | 0 | 0 | - |
| 5.3. pašvaldību budžets | 0 | 0 | 0 | - |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Balstoties uz būvkomersantu reģistra informāciju, gadījumā, ja daudznozaru būvkomersanti turpmāk, iesniedzot ikgadējo informāciju, valsts nodevu maksās no ieņēmumiem no kopējā būvniecības pakalpojuma apjoma, iekasētās valsts nodevas apmēra izmaiņas pa grupām ir prognozējamas sekojoši:– būvkomersantu grupa, kuras nodevas apmērs ir 100 *euro* pieaugs no 153 uz 374 būvkomersantiem, - būvkomersantu grupa, kuras nodevas apmērs ir 500 *euro* samazināsies tikai par 20 būvkomersantiem, - būvkomersantu skaits, kuriem valsts nodeva sastāda 1000 *euro* samazināsies par 54 būvkomersantiem, - būvkomersantu skaits, kuriem valsts nodeva sastāda 2000 *euro* samazināsies par 91 būvkomersantu, - būvkomersantu skaits, kuriem valsts nodeva sastāda 3000 *euro* samazināsies par 28 būvkomersantiem, -būvkomersantu skaits, kuriem valsts nodeva sastāda 5000 *euro* samazināsies par 28 būvkomersantiem. Noteikumu projekta ietekmē iekasētās valsts nodevas apmērs varētu samazināties par **447 900** *euro*. Saskaņā ar likuma “Par valsts budžetu 2018. gadam” 2.pielikumu “Valsts budžeta ieņēmumi”, ieņēmumi no valsts nodeva par reģistrācijas darbībām būvkomersantu reģistrā tika plānoti **2 485 700** *euro*. Saskaņā ar likuma “Par vidēja termiņa budžeta ietvaru 2018., 2019. un 2020. gadam” ieņēmumi no būvkomersantu nodevas tika plānoti vienādā apmērā – 2 485 700 *euro* katru gadu. 2018.gada faktiskie ieņēmumi no valsts nodevas par reģistrācijas darbībām būvkomersantu reģistrā bija **3 468 328** *euro*, pie tam jāņem vērā, ka nodeva tika maksāta par 2017.gadu. Tātad faktiski valsts nodevas ieņēmumu prognoze tika pārpildīta par 982 628 *euro*. Saskaņā ar Centrālās statistikas pārvaldes datiem būvniecības produkcijas apjoms 2018.gadā pieauga par 21,9%, tādējādi 2019.gadā (par 2018.gadu) ieņēmumi par reģistrācijas darbībām būvkomersantu reģistrā paredzams, ka pieaugs un provizoriski var būt **4 227 892** *euro*. Valsts budžetā plānotie ieņēmumi 2019.gadam ir **3 565 700** *euro*. Tādējādi potenciālā starpība 2019.gadā veidojas 662 192 *euro*, no kuriem atskaitot noteikumu projekta ietekmi, veidojas pozitīvs atlikums **214 292** *euro* 2019.gadā. Ņemot vērā prognozējamo ieņēmumu no reģistrācijas darbībām būvkomersantu reģistrā un valsts budžetā kārtējam gadam plānoto ieņēmumu starpību, **noteikumu projektam nav negatīva ietekme uz prognozētajiem valsts budžeta ieņēmumiem no reģistrācijas darbībām būvkomersantu reģistrā.**Atbilstoši Ministru kabineta 2017.gada 26.septembra noteikumu nr. 594 “Grozījumi Ministru kabineta 2014. gada 25. februāra noteikumos Nr. 116 "Būvkomersantu reģistrācijas noteikumi"” anotācijas pirmās sadaļas 2.punktam visus nodevas ieņēmumus var izlietot tikai būvniecības politikas izstrādei un ieviešanai, lai nodrošinātu drošu un kvalitatīvu būvniecību, mazinātu administratīvo slogu. Gatavojot likumprojektu par vidēja termiņa budžeta ietvaru tiks precizēts valsts nodevas par reģistrācijas darbībām būvkomersantu reģistrā apmērs un Ekonomikas ministrijas bāzes izdevumi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē pieejams Ministru kabineta mājās lapā internetā. |
| 2. | Sabiedrības līdzdalība projekta izstrādē | Noteikumu projekta saskaņošanas gaitā iebildumus un priekšlikumus sniegušas šādas nozares profesionālās organizācijas: biedrība “Latvijas Ūdensapgādes un kanalizācijas uzņēmumu asociācija”, biedrība “Latvijas siltumuzņēmumu asociācija”, biedrība “Latvijas Būvuzņēmēju partnerība”. |
| 3. | Sabiedrības līdzdalības rezultāti | Sabiedrības pārstāvji atbalsta grozījumu veikšanu noteikumos Nr.116. Biedrības “Latvijas Būvuzņēmēju partnerība” priekšlikums grozīt ikgadējās informācijas atjaunošanas būvkomersantu reģistrā uz 31.augustu, kā arī biedrības “Latvijas siltumuzņēmumu asociācija” iebildumi un priekšlikumi par noteikumu projektu ņemti vērā. Nav panākta vienošanās par biedrības “Latvijas Ūdensapgādes un kanalizācijas uzņēmumu asociācija” iebildumu, ka noteikumos jāiekļauj pārejas noteikumi un jāparedz būvkomersanta tiesības izvēlēties, kādā veidā gada pārskatā atspoguļot ieņēmumus par sniegtajiem būvniecības pakalpojumiem – ietvert tos peļņas vai zaudējumu aprēķinā vai gada pārskata sastāvā esošajos pielikumos. Lai nodrošinātu datu ticamību, novērstu tiesību normas atšķirīgas interpretācijas iespējas, kā arī neradītu nesamērīgu Būvniecības valsts kontroles biroja resursu patēriņu valsts nodevas administrēšanai (analizējot katra būvkomersanta gada pārskatu, lai noteiktu tā ieņēmumu no sniegtajiem būvniecības pakalpojumiem apmēru, ja netiek precīzi noteikts, kādā veidā atspoguļojams ieņēmumu par sniegtajiem būvniecības pakalpojumiem apmērs), minētie ierosinājumi nav iekļauti noteikumu projektā. Pārējie biedrības “Latvijas Ūdensapgādes un kanalizācijas uzņēmumu asociācija” iebildumi un priekšlikumi par noteikumu projektu ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei netiks veidotas jaunas institūcijas un neietekmēs institūciju cilvēkresursus. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretāra vietnieks Ē. Eglītis

Seļezņova 67013148

Agnija.Seleznova@em.gov.lv